section_heading: Reprezentativna karijera
paragraph_text: Za francusku rukometnu reprezentaciju igrač je prvi puta zaigrao 2005. godine za koju je često nastupao u pripremnim utakmicama prije velikih natjecanja. Prva prilika za nastup na nekom velikom natjecanju bila je 2008. godine kada je Francuska nastupila na Olimpijskim igrama u Pekingu. Bertrand Gille je tada zatražio privremenu reprezentativnu pauzu pa se za Sorhainda otvorilo slobodno mjesto. Međutim, Gille je u konačnici nastupio za Costaudse, tako da za Sorhainda nije bilo mjesta u reprezentaciji.